એ રીતે તેમની તરફેણમાં ક્રમે ક્રમે યતિઓનું પ્રમાણ વધતું ચાલ્યું અને વાતાવરણ એકદમ સાનુકૂળ બનતું ગયું. સં. ૧૮૬૯માં જાવરામાં શ્રી ઋષભદેવ ભગવાનના દેરાસરમાં ચૈત્યવંદનાદિ વિધિ કરી શ્રી રાજેન્દ્રસૂરિએ તેમની પાસેના શ્રી પૂજય તરીકેના છત્ર, ચામર, પાલખી, સૂર્યમુખી, ચંદ્રમુખી વગેરે જે કંઈ પરિગ્રહ હતો તે તમામનો જિનેશ્વર ભગવંતની સાક્ષીએ ત્યાગ કર્યો અને સંવેગી સાધુઓના શુદ્ધ આચાર પ્રમાણે ચાલવાનો નિર્ણય જાહેર કર્યો.